Isabel II od Španije
<s>Izabela II (; Madrid, 10. oktobar 1830. – Pariz, 10. april 1904) je bila prva i do danas jedina vladajuća kraljica ujedinjene Španije.</s>

<s>Detinjstvo</s>

<s>Otac joj je bio španski kralj kralj Fernando VII, a majka Marija Kristina od Dve Sicilije, četvrta po redu Fernandova supruga.</s>

<s>Kako Fernando VII nije imao sinova, a nije želeo ni da ga nasledi brat Karlo, uz odobrenje parlamenta ukinuo je salijski zakon koji je onemogućavao ženama dolazak na presto, i koji je uveo Filip V, prvi burbonski vladar Španije.</s><s>Parlament je izglasao vraćanje starom zakonu o nasleđivanju prema kojem je španski presto mogla naslediti i ćerka monarha ukoliko monarh nema sinova.</s>

<s>Nakon Fernandove smrti 29. septembra 1833. godine, Izabela je sa samo tri godine starosti postala kraljica Španije pod imenom Izabela II.</s><s>Pošto je bila maloletna, njena majka Marija Kristina proglašena je za regenta.</s><s>Ubrzo je došlo do sukoba između pristalica Marije Kristine koja je branila interese svoje kćerke (isabelista) i pristalica Isabelinog strica, Karla Marije Isidra od Burbona (karlista), koji je ubrzo prerastao u Karlističke ratove.</s>

<s>Marija Kristina je nakon Prvog karlističkog rata (1833—1840) ustupila regentstvo generalu Baldomeru Esparteru, koji je takođe nakon izvesnog vremena bio prinuđen da napusti mesto regenta.</s><s>Kako bi se izbeglo treće regentstvo, Izabela je proglašena punoletnom sa 13 godina starosti, kako bi mogla biti krunisana.</s>

<s>Vladavina 
Tri godine kasnije, za Izabelu je uređen brak sa njenim prvim rođakom, Fransiskom de Asisom Burbonskim.</s><s>Venčanje Izabele i Fransiska je održano 30. oktobra 1846. godine, i Fransisko je dobio titulu kralja, ali nije bio proglašen monarhom i nije dobio nikakva kraljevska ovlašćenja.</s>

<s>U braku sa Fransiskom, Izabela je rodila jedanaestoro dece, od kojih je samo četvoro doživelo punoletno doba.</s><s>Ni danas nije poznato ko je otac njene dece, budući da je Fransiskova homoseksualnost bila javna tajna.</s><s>Pošto su Izabela i Fransisko bili brat i sestra kako od tetke, tako i od strica (očevi su im bili braća, a majke sestre), DNK analiza ne bi dala odgovor na pitanje.</s><s>Verovalo se da je Enrike Puđ i Molto, pripadnik kraljičine straže, bio otac njenog najstarijeg sina, Alfonsa XII.</s>

<s>Kao vladarka, bila je vrlo nepopularna.</s><s>Pažnju je pridavala ličnim potrebama generala, državnika i Crkve, ali ne i narodu i državnim pitanjima.</s><s>Njena vladavina obeležena je dugačkim nizom dvorskih intriga i zavera.</s><s>Izabela je dugo vremena bila marioneta korumpiranih dvorana.</s><s>Tokom Izabeline vladavine Španija je osvojila deo marokanske teritorije, vodila je rat sa Peruom i Čileom, i sa ustanicima na Kubi i u Portoriku, a odnosi sa SAD su bili napeti.</s>

<s>Egzil, abdikacija i smrt</s>

<s>Godine 1868.</s><s>Izabela je morala da se suoči s oružanim ustankom protiv njene vlasti poznatim pod imenom Revolucija 1868. ili Gloriosa, koja je završena njenim proterivanjem iz Španije krajem septembra 1868. godine.</s><s>Francuski car, Napoleon III, pružio joj je utočište</s>

<s>U Parizu 25. juna 1870. godine Izabela je abdicirala u korist svog sina Alfonsa XII.</s><s>U međuvremenu, parlament u Madridu priznao je Amadea, vojvodu od Savoje, za španskog kralja, koji je pak abdicirao samo tri godine kasnije.</s><s>Nakon njegove abdikacije uspostavljena je republika koja je bila kratkog veka i nakon koje je na tron doveden Izabelin sin.</s>

<s>U martu 1870. godine Izabela se odvojila od supruga.</s><s>Pokušala je da se vrati u Španiju za vreme sinovljeve vladavine, ali nije bila dobro došla.</s><s>Nakon nekoliko neuspelih pokušaja, odustala je od povratka u domovinu i vratila se u Pariz gde je ostala do kraja života.</s><s>Umrla je 10. aprila 1904. godine.</s>

<s>Porodično stablo</s>

<s>Porodica</s>

<s>Supružnik</s>

<s>Deca</s>

<s>Literatura 
 José Luis Comellas (1999), Isabel II.</s><s>Una reina y un reinado, Ariel.</s><s>Barcelona.</s><s>Josep Fontana (2007), La época del liberalismo, Crítica–Marcial Pons.</s><s>Barcelona.</s><s>Juan G. Atienza (2005), Isabel II: la reina caprichosa, La esfera de los libros.</s><s>Madrid.</s><s>Jorge Vilches (2007), Isabel II.</s><s>Imágenes de una reina, Síntesis, Madrid.</s>

<s>Spoljašnje veze</s>

<s>Biografía de Isabel II ofrecida por la Biblioteca Virtual Miguel Cervantes 
 Biografía de Isabel II ofrecida por Histórico Digital con otra visión que no es la tradicional</s>

<s>Španski vladari
Burboni
Vojvode Montblanca
Biografije, Madrid</s>

